钦定古今图书集成/理学汇编/学行典/第246卷 > 堵景濂
## 钦定古今图书集成/理学汇编/学行典/第246卷 > 堵景濂

按《无锡县志》：“堵景濂，字濂生。幼学于东林，晚领崇祯
十五年乡荐，巡抚祁彪佳延之帷幄，以病目辞归。未
几，遂失明。家居，教授生徒，日使人诵书于前，因为剖
析其义，益无倦色。先后从学者盖八百馀人。值岁赈
粥，匍匐乞米于富贵之门，不足则自鬻田十亩以办，
又不足，卖婢得二十金以济之。于诸善事无不力行”，
一念虑之失辄自记，名曰《自知录》。从子廷棻进士，历
城知县，有隽才，以诗名于时。